OzLabs/hebrew-wiki-articles huggingface dataset:
הורטדן

הורטדן (באזרית: Xortdan; בטורקית: Hortlak; בטובאנית: Хортан) הוא יצור מיתולוגי על-טבעי, הנפוץ בפולקלור העמים הטורקים, ובעיקר במיתולוגיה הטורקית והמיתולוגיה האזרית.

ההורטדן הוא נשמתו הטרודה של מת העולה מן הקבר. חלקם מההורטדנים מתלבשים בדמות אדם, ויש להם מגוון תכונות מיוחדות, כגון שינוי מראה למראה של בעל חיים, היעלמות מהעין והנטיה להרוג את קרבנותיהם באמצעות ניקוז דמם.<ref></ref>

הם ידועים גם בשם "הערפדים בני האלמוות".

==אטימולוגיה==
משמעות השם "הורטדן" או "הורטלאק" מגיע מפועל בטורקית שמשמעותו "לצאת", ובעיקר "לצאת מן הקבר".<ref>Türk Mitolojisi Ansiklopedik Sözlük, Celal Beydili, Yurt Yayınevi (עמוד 243)</ref>

==היסטוריה==
בראשית המיתולוגיה האזרית ההורטדן תואר כייצוג של רוח רעה, רוחם של המתים.

במשך הדורות איבדה האגדה את מהותה המקורית, וההורטדנים הפכו בפי העם לערפדים צמאי-דם.

בהורטדנים נתקלים באגדות רבות המבססות נרטיבים בנושאי אימה ופנטזיה, כשהם מתוארים כגופות חסרות-דעת הרעבות לבשר אדם.

==סוגי הורטדנים==
* הורטלאק - יצור דמוי זומבי מהמיתולוגיה הטורקית.
* הורטן - פולטרגייסט, יצור דמוי רוח רפאים.
* במיתולוגיה האזרית תכונותיו של ההורטדן דומות יותר לשל ערפד.

==קישורים חיצוניים==
* [http://www.kayipdunya.com/wp-content/uploads/kalins-pdf/singles/turk-mitolojisi-sozlugu-h-j.pdf Türk Mitoloji Sözlüğü, Pınar Karaca] (הורטלאק)
* [http://turkoloji.cu.edu.tr/HALKBILIM/culpan_zaripova_cetin_tatar_turkleri_mitoloji.pdf Tatar Mitolojisinde Varlıklar, Çulpan Zaripova] (הורטלאק)
* [http://www.yasarkalafat.info/dosyalar/kalafat20086487.pdf Rize ve Yöresinde Eski Türk İnançları, Yaşar Kalafat]
* [http://www.sosyalarastirmalar.com/cilt2/sayi9pdf/koksel_behiye.pdf Dinan-ı Lügat-it Türk'te Yer Alan Efsaneler, Behiye Köksel]

==הערות שוליים==

קטגוריה:על-טבעי
קטגוריה:יצורים מיתולוגיים
זובמבי

זובמבי (באנגלית: Zuvembie) הוא יצור שיצר רוברט אי. הווארד בסיפורו הקצר "יונים מהגיהנום" שפורסם במגזין הפנטזיה המפורסם "סיפורים מוזרים" בשנת 1938.

בשנת 1970 השתמשה חברת מארוול קומיקס במונח, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס.

==יונים מהגיהנום==
בשנת 1938 פרסם רוברט אי. הווארד במגזין הפנטזיה "סיפורים מוזרים" סיפור קצר בשם "יונים מהגיהנום".

בסיפור, אשה יכולה להפוך לזובמבי על ידי שתיית בירה שחורה. היא הופכת ליצור לא-אנושי, שלא מכיר את האנשים אותם פגש בעבר, ולא יכול לדבר או לחשוב כמו בן אדם. היצור לא צריך לאכול, והוא אל-מת, תוך שהוא חי במערות או בבתים ישנים.

זובמבי יכול לשלוט על ינשופים, נחשים, עטלפים, יונים ואנשי זאב. הוא יכול בקולו להפנט אנשים חיים, ואף לשלוט על גופתו של אדם אותו הרג עד שהגופה מתקררת.

ניתן להורגו רק באמצעות עופרת או ברזל.<ref></ref>

===בטלוויזיה===
בשנת 1961 עוּבּד הסיפור לפרק בסדרת הטלוויזיה "Thriller" , כשאת דמות הזובמבי משחקת אוטולה נסמית' .<ref></ref>

==קומיקס==
בשנת 1970 השתמשה חברת מארוול קומיקס במונח זובמבי, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס, יחד עם מילים רבות נוספות מז'אנר האימה.

בשנת 1989 הוסרו ההגבלות, והמילה "זומבי" חזרה לשימוש סדיר.<ref></ref><ref></ref>

בשנת 1997 השתמש ג'ון בירן במילה בקומיקס "Wonder Woman Annual #6", מסדרת וונדר וומן של DC קומיקס.

==הערות שוליים==

קטגוריה:על-טבעי
קטגוריה:יצורים מיתולוגיים
פסטיבל מונפלייה למחול

אולם ההופעות ב"אגורה"
פסטיבל מונפלייה למחול (בצרפתית: Festival Montpellier Danse או בקיצור Montpellier Danse) הוא פסטיבל למחול מודרני המתקיים בעיר מונפלייה, שבדרום מערב צרפת מדי קיץ.

==היסטוריה==
הפסטיבל נוסד ביולי 1981, ביוזמת הכוריאוגרף והרקדן דומיניק באגווה , שבאותה עת מונה לנהל את מרכז המחול הבינלאומי של מונפלייה, שהוקם כחלק ממדיניות ממשלתית של ביזור מפעלי תרבות לערי השדה בצרפת, ובתמיכה משמעותית של עיריית מונפלייה, וראש העיר שלה ז'ורז' פרש.

הפסטיבל התמקד תחילה במתן במה נוספת לפיתוח וקידום הריקוד הצרפתי החדש, שדומיניק באגווה היה אחד המובילים בו. ארגון הפסטיבל הופקד לאחר מספר שנים בידי ז'אן-פול מונטנרי שמנהל אותו מאז 1983.

הצלחת הפסטיבל במהלך שנות ה-90 של המאה ה-20, עם ממוצע של 50,000 צופים משלמים, הובילה משנת 1996 ליצירת עונת פסטיבל נוספת בחורף, בנוסף לעונת הקיץ. במשך השנים שאחר כך הפך לאחד מפסטיבלי המחול המודרני החשובים באירופה. מאז 2010 מוקד הפסטיבל הוא ב״אגורה״, מבנה שהיה בעבר מנזר, שהוסב אחר כך לבית כלא לנשים ולקסרקטין, עד שהוכשר לרגל 30 שנה לפסטיבל, לשמש את מרכז המחול הבינלאומי של מונפלייה. הבניין שופץ והותקנו בו אולמות, חדרי אימון, חדרי הרצאות, דירות מגורים לאמנים, חצר ובה תיאטרון גדול הפתוח לשמיים.

במשך השנים אירח הפסטיבל להקות מחול, כוריאוגרפים ורקדנים רבים מישראל, בין השאר:
* ב-1992 אירח את להקת בת־שבע, ליאת דרור וניר בן גל, עמוס חץ, תמר בורר, ענת שמגר והזמרת ז׳אנט יהודאיין
* ב-2006 העלתה להקת בת שבע, בהופעת בכורה, את המופע "ברתולינה" שיצרה שרון אייל.
* ב-2008 הזמין הפסטיבל את להקת המחול של יסמין גודר ליצור עבודה חדשה שתעלה בבכורה עולמית, והלהקה העלתה את המופע "אחושילינג singular sensation".
* ב-2010 עלתה בפסטיבל היצירה "הורה" של אוהד נהרין ולהקת בת שבע.
* ב-2011 בחר מנהל הפסטיבל ז'אן-פול מונטנרי להבליט במיוחד את היוצרים מישראל. אוהד נהרין ולהקת בת שבע הציגה את המופע "פרויקט 5", הכוריאוגרף והמוזיקאי הישראלי חופש שכטר, העלה הופעת בכורה את המופע "אמא פוליטית: גרסת הכוריאוגרף", הכוריאוגרף עמנואל גת, העלה את המופע Brilliant Corners, והכוריאוגרף יובל פיק העלה את "Score", טריו בהשראת ההוויה האינטנסיבית המאפיינת את ישראל. 
* ב-2014 הוזמנו עמנואל גת, שרון אייל וגיא בכר לעלות יצירות חדשות בפסטיבל.
* ב-2023 שוב הוזמנו שרון אייל וגיא בכר לעלות יצירת בכורה בפסטיבל עם להקתם L-E-V, "Into the Hairy".

==קישורים חיצוניים==
* 
* [https://www.israeldance-diaries.co.il/?s=מונפלייה&lang=he סקירות וביקורת על הפסטיבל במהלך השנים], באתר "יומני מחול" של רות אשל
* גבי אלדור, [https://www.habama.co.il/Pages/Description.aspx?Subj=4&Area=1&ArticleID=15283 קיץ ישראלי במונפלייה], באתר "הבמה", 14 ביולי 2011
* – ריאיון עם ז'אן-פול מונטנרי

==הערות שוליים==

מונפלייה למחול
קטגוריה:צרפת: תיירות
קטגוריה:מחול
עוזי קלדור

עוזי קלדור (נולד בשנת 1939) הוא כימאי תאורטי ישראלי ופרופסור אמריטוס בבית הספר לכימיה באוניברסיטת תל אביב.

== ביוגרפיה ==
קלדור נולד בתל אביב, בן ליהודית ואברהם קליך<ref></ref>.

בשנת 1962 השלים את לימודיו לתואר שני בכימיה, בהנחיית יהושע יורטנר, בתקופתו כמרצה באוניברסיטה העברית. בשנת 1966 הגיש את עבודת הדוקטורט בכימיה תאורטית, שנעשתה בהנחיית פרופ' ישעיה שביט בטכניון. כותרתה הייתה: "חישובי LCAO-SCF עבור מולקולות קטנות".

בשנת 1966 יצא קלדור לארצות הברית ושהה כעמית בתר-דוקטורי באוניברסיטת סטנפורד משך כשנתיים. עם חזרתו לישראל בשנת 1968 התמנה למרצה באוניברסיטת תל אביב, וכשנה לאחר מכן קודם לדרגת מרצה בכיר.

בשנת 1973 מונה קלדור לפרופסור חבר, ובשנת 1976 החל לכהן כראש בית הספר לכימיה בפקולטה למדעים מדויקים ע"ש ריימונד ובברלי סאקלר. הוא כיהן בתפקיד עד לשנת 1980, אז גם קיבל מינוי כפרופסור מן המניין. בשנות ה-70 שימש במקביל כמרצה בשלוש אוניברסיטאות נוספות בישראל: אוניברסיטת בר-אילן, מכון ויצמן למדע ואוניברסיטת בן-גוריון בנגב.

בשנות ה-90 שימש קלדור כראש התוכנית החד-תחומית לתלמידים מצטיינים ע"ש עדי לאוטמן, ובשנים 1995–2009 הופקד על הקתדרה לכימיה קוונטית על שם אמריקו-לטאי. היה חבר המועצה להשכלה גבוהה משך כחצי עשור וכיהן כמנהל המדעי של מרכז החישובים באוניברסיטת תל אביב.

ב-2007 יצא לגמלאות, אך המשיך לעסוק במחקר פעיל גם שנים רבות לאחר מכן. אחד מתלמידיו לתואר שני בעבר הוא הכימאי הישראלי-אמריקאי שאול מוקמל .

== מחקר ==
מחקרו של קלדור עוסק בפיתוח שיטות בכימיה קוונטית יחסותית, המתאימות לחישובים מדויקים ופרדיקטיביים של תכונות אטומים כבדים ועל-כבדים ומולקולות הכוללות אטומים כאלה. הדיוק המבוקש דורש טיפול ברמה גבוהה באפקטים יחסותיים ובאלקטרודינמיקה קוונטית, והכללת הקורלציה האלקטרונית עד סדר גבוה.

קבוצתו של קלדור פיתחה יישומי תוכנה שיושמו לחישוב תכונות של אטומים על-כבדים (שמספרם האטומי קטן מ-122), ואשר ניבאו את תכונותיהם, החורגות באופן משמעותי ממה שניתן לצפות מהמשכה אנליטית של הטבלה המחזורית. זאת, לאור הקונפיגורציה האלקטרונית של מצב היסוד, אשר שונה במקרים רבים מזו של ההומולוגים הקלים יותר, מה שמביא להיווצרותה של כימיה אחרת, בניגוד למצופה. בין היתר חזה קלדור כי יסוד מספר 118, שלימים יוצר במעבדה וכונה אוגאנסון, יהיה בעל זיקה אלקטרונית חיובית, מה שהתברר כנכון.

ברבות השנים קלדור שימש כמדען אורח במספר אוניברסיטאות בארצות הברית ובצרפת, וישב בוועדים המנהלים של כתבי עת מדעיים אחדים. כמו כן, נמנה עם חברי החברה האמריקאית לפיזיקה, החברה האמריקאית לכימיה והחברה הישראלית לכימיה.

== קישורים חיצוניים ==

* [https://exact-sciences.tau.ac.il/profile/kaldor דף אישי], באתר אוניברסיטת תל אביב

== הערות שוליים ==

קטגוריה:כימאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטת תל אביב: כימיה
קטגוריה:ישראלים שנולדו ב-1939
שמורת הר טייסים

[[קיסרית הקטלב בהר טייסים]]
שמורת הר טייסים היא שמורת טבע באזור הרי ירושלים המשתרעת סביב פסגת הר טייסים. השמורה הוכרזה ב-29 במאי 1979, ושטחה הוא כ-483 דונם. כמו כן, בחלקה המזרחי של השמורה נובע עין טייסים.

ב-15 באוגוסט 2021 נפגעה השמורה עקב שריפת הענק בהרי ירושלים.

== החי ==
=== יונקים ===
אחד היונקים החשובים בשמורה הוא היחמור הפרסי, שהושב לאזור בסיוע גן החיות התנ"כי. השמורה משמרת נוף של חורש צפוף וטבעי עם מקווה מים קבוע, והיא מוקד לתצפיות ביחמורים.

בין היונקים האחרים החיים בשמורה נמצאים: צבי ארץ-ישראלי, נמייה מצויה, תן זהוב, דורבן מצוי, קוצן מצוי, מרקריון מצוי, יערון גדול וחולדה. בנוסף, נראו בשמורה עקבות של צבוע מפוספס.

=== עופות ===
בשמורה נצפו העופות: שרקרק מצוי, אדום-החזה, שיחנית קטנה, עורבני, שחרור, חכלילית סלעים, חיוויאי, חוגלת סלעים, סבכי שחור-ראש, סבכי שחור-כיפה, ירגזי, בולבול וצוצלת.

=== זוחלים ===
הזוחלים שנצפו בשמורה הם: צפע מצוי, חרדון מצוי, לטאה זריזה, צב יבשה מצוי, זיקית ים-תיכונית, זעמן שחור, זעמן מטבעות ותלום-קשקשים מצוי.

=== פרוקי רגליים ===
אחד ממיני הפרפרים החיים בשמורה הוא קיסרית הקטלב.

== הצומח ==
בשטח השמורה ישנם אזורי חורש ים-תיכוני של אלון מצוי ואלה ארצישראלית.

בשמורה ריכוז מיני הסחלבים העשיר ביותר בהרי ירושלים, עם 14 מיני סחלבים, בניהם - סחלבן החורש, שנק החורש, סחלב פרפרני, סחלב אנטולי, דבורנית צהובה ודבורנית הקטיפה.

== קישורים חיצוניים ==
* [https://www.parks.org.il/reserve-park/שמורת-טבע-הר-טייסים/ שמורת הר טייסים], באתר רשות הטבע והגנים
* [https://inature.info/wiki/שמורת_הר_טייסים שמורת הר טייסים], באתר טבע ונופים בישראל

קטגוריה:יהודה: שמורות טבע
קטגוריה:הרי ירושלים
קטגוריה:הרי ירושלים: הרים
Wii Chess

Wii Chess הוא משחק וידאו של שחמט לקונסולת ה-Wii. הוא פותח על ידי נינטנדו ויצא לאור באירופה ב-18 בינואר 2008.<ref name="announce"></ref><ref>[http://www.computerandvideogames.com/article.php?id=177020 News: Nintendo gives out massive '08 schedule - ComputerAndVideoGames.com]</ref> ביפן, המשחק יצא תחת השם "Tsūshin Taikyoku: World Chess (通信対局 ワールドチェス)" ב-30 בספטמבר 2008 בתור כותר להורדה ב-WiiWare.<ref>[http://www.wiiware-world.com/news/2008/09/wii_chess_comes_to_wiiware_in_japan Wii Chess Comes to WiiWare in Japan]</ref> המשחק מעולם לא יצא לאור בצפון אמריקה או באוסטרליה, והוא המשחק היחיד בסדרת משחקי Wii שלא יצא באזורים הללו. המשחק הזה הוא גם המשחק היחיד בסדרה שלא מאפשר לשחק בתור דמויות Mii.

Wii Chess משתמש במנוע השחמט Loop Express.<ref>[http://www.officialnintendomagazine.co.uk/article.php?id=2650 Wii News: Wii Chess Screens - Official Nintendo Magazine]</ref>

== מהלך המשחק ==

המשחק משוחק באמצעות שלט ה-Wii, אך נעשה שימוש ב-D-pad על השלט במקום בפונקציית הסמן על מנת להזיז את כלי השחמט.

המשחק מכיל הסברים על איך להזיז את כלי השחמט שמיועדים לשחקני שחמט חדשים. השחקנים יכולים גם להקליט משחקי שחמט ולנגן אותם מחדש במועד מאוחר יותר. בנוסף, היה אפשר לשחק באופן מקוון נגד שחקנים אחרים באמצעות שירותי ה-Wi-Fi של נינטנדו, כאשר שחקנים בגרסה האירופאית של המשחק יכלו לשחק גם נגד שחקנים בגרסה היפנית ולהפך.<ref>[https://www.nintendo.co.jp/wii/wiiware/wauj/versus/index.html Nintendo.jp World Chess Wi-Fi overview]</ref>

== ביקורת ==

המשחק זכה לביקורות מעורבות. המבקרים שיבחו את היכולת לשחק נגד אנשים אחרים, אך העבירו ביקורת על הגרפיקה הפשוטה מאוד של המשחק ועל כך שהמשחק לא מכיל מספיק פיצ'רים שהיו עשויים להצדיק את המחיר שלו.<ref name="EuroG">[http://www.eurogamer.net/article.php?article_id=91320 Wii Chess Review]</ref><ref name="ONM">[http://www.officialnintendomagazine.co.uk/article.php?id=2809 Wii Review: Wii Chess - Official Nintendo Magazine]</ref>

== קישורים חיצוניים ==
* 

== הערות שוליים ==

קטגוריה:משחקי וידאו משנת 2008
קטגוריה:משחקי Wii
קטגוריה:תוכנות שחמט
קטגוריה:משחקי וידאו שפותחו ביפן
משטרת הלסינקי

משטרת הלסינקי (בפינית: poliisilaitos Helsingin) היא מחלקה במשטרת פינלנד מעיר הבירה הלסינקי. אחריותה כוללת אכיפת החוק ושירותי אבטחה לעיר. במשטרת הלסינקי עובדים קרוב ל-1,600 איש. בשל מעמדה של הלסינקי כבירת המדינה, משטרת הלסינקי היא הגדולה והבולטת במדינה.<ref></ref><ref></ref><ref></ref>

== היסטוריה ==
המשטרה הוקמה בשנת 1826 בהוראת בכירים באכיפת החוק בדוכסות הגדולה של פינלנד, שהייתה ממשלה אוטונומית פינית של האימפריה הרוסית. במרץ 1882, המשטרה מומנה באופן זמני והיו רק ארבעה סוסים פנויים לסיורים קבועים.

כמה שנים מאוחר יותר, אלכסנדר השלישי ביקר בהלסינקי בביקור רשמי שהעניק למשטרה יותר משני סוסים. כח המשטרה גדל בסופו של דבר לאט. בתחילת המאה העשרים, למשטרת העיר הייתה יכולת לסייר בעיר כולה, כולל שטחי הפארק והיער הנרחבים של שכונת Tölö.

בשנות העשרים של המאה העשרים היו לפחות 100 איש בכח המשטרה שכלל וטרינרים, חיילים, קצינים ואנשי מיליציות שהשתתפו בעבודות המשטרה. המשטרה לקחה חלק בהתערבויות ובסכסוכים רבים בתולדותיה, כמו ההפגנות בבירה נגד הפלישה הסובייטית לצ'כוסלובקיה באוגוסט 1968.

המשטרה גם סיפקה אבטחה לאירועים רבים, כגון הפסטיבל העולמי השמיני של נוער וסטודנטים בשנת 1962 ופסגת הלסינקי בשנת 2018.<ref></ref><ref></ref>
תזמורת משטרת הלסינקי

== ראו גם ==
* משטרת פינלנד
* משטרת סנקט פטרבורג
* משטרת מחוז סטוקהולם

== קישורים חיצוניים ==
* 

== הערות שוליים ==

קטגוריה:פינלנד: צבא וביטחון
קטגוריה:הלסינקי
קטגוריה:ארגונים משטרתיים
לחם קארי

לחם קארי (ביפנית: カレーパン; תעתיק: karē pan; באנגלית: Curry Bread) הוא לחם אפוי או מטוגן הממולא בקארי ונפוץ ביפן.

לחם הקארי מורכב מקמח קארי ומים, כאשר אלה הופכים לבצק ממלאים אותו בקארי ולבסוף ניתן לאפות או לטגן בשמן עמוק כך שיראה כמו סופגנייה.

== היסטוריה ==
לחם הקארי הופיע לראשונה בטוקיו בשנת 1927 במסעדה מערבית בשם קאטלאה (Cattlea), כאשר בעלי המסעדה ניסה להכין לחם מערבי בטיגון עמוק.

הלחם נחשב למאכל פופולרי ביפן וניתן למצוא אותו במאפיות, סופרמרקטים וחנויות נוחות.

לחם אינו מאכל יפני מסורתי, אך הפך לנפוץ במאה ה-19.

== קישורים חיצוניים ==

* [https://www.masterclass.com/articles/curry-bread-recipe מתכון להכנת לחם קארי], באתר Masterclass

== הערות שוליים ==

קטגוריה:סוגי לחם
קטגוריה:המטבח היפני
קטגוריה:המטבח האסייתי
חומה לבנה (סדרת טלוויזיה)

חומה לבנה היא סדרת דרמה ומסתורין שוודית-פינית, בת 8 חלקים בהזמנת SVT ו-Yle משנת 2020. אירועי הסדרה מתרחשים במכרה נטוש בכפר כורים דמיוני בצפון שוודיה, שם ייבנה אתר פינוי פסולת גרעינית הגדול בעולם. תאונה מתרחשת במכרה, ולאחר מכן צצים שם דברים בלתי מזוהים.<ref name="uuden-aikakauden"></ref><ref name="ohjasi-miljoonien"></ref> בסדרה מככבים ורה ויטלי השוודית ואקסל הני הנורווגי.<ref></ref>

את הסדרה ביימו במשותף סלמנפרה ואנה זקריסון השוודית. חברות ההפקה הן Fire Monkey הפינית ו-Nice Drama השוודית.<ref></ref>
==צוות השחקנים==
* אקסל הני
*ורה ויטאלי
*ארו מילונוף

==הפקה==
אתר הצילומים המרכזי של הסדרה היה מכרה פיהסאלמי בפינלנד. צילומי הסדרה נערכו בנובמבר 2018 והסתיימו באפריל 2019.<ref></ref><ref></ref><ref name="pyhäjärven-kaivoksella"></ref>

זוהי סדרת הטלוויזיה הפינית היקרה ביותר עד 2019 עם תקציב של שבעה מיליון יורו. מימון הסדרה חולק בין Yle ל-SVT בהתאם למספר הצופים, מה שהגדיל את חלקה של SVT. היה גם מימון מבריטניה, בין היתר. תקציב הסדרה עמד על כ-900,000 יורו לפרק.

פרק הבכורה שודר בשוודיה ב-20 בספטמבר 2020<ref>[https://www.svtplay.se/white-wall White Wall.] SVT Play.</ref> (ברשת SVT1) ובפינלנד ב-15 בנובמבר 2020 (בערוץ Yle TV1).<ref></ref>

== קישורים חיצוניים ==
* 

== הערות שוליים ==

קטגוריה:סדרות דרמה שוודיות
קטגוריה:סדרות טלוויזיה פיניות
קטגוריה:סדרות דרמה המשכיות
קטגוריה:סדרות מתח
קטגוריה:2020 באמנות
קטגוריה:תוכניות טלוויזיה שעלו לשידור בשנות ה-2020
טרנס טיסדל

טרנס לאונרד טיסדל (באנגלית: Terrence Leonard Tisdell; נולד ב-16 במרץ 1998 במונרוביה שבליבריה) הוא כדורגלן ליברי המשחק בעמדת קשר הכנף בקבוצת בוטושאן מליגת העל הרומנית ובנבחרת ליבריה.

== קריירת מועדונים ==
טיסדל נולד במונרוביה שבליבריה והחל את הקריירה המקצוענית שלו במספר מועדונים בליבריה ובמוזמביק. בחודש אוגוסט 2018 הצטרף לסנג'ואננסה מהליגה השלישית בפורטוגל, בה ערך 18 הופעות ליגה והבקיע שני שערים. בחודש יולי 2019 חתם טיסדל בברוקה מליגת העל הדרום-אפריקאית, בה ערך שבע הופעות ליגה.

ב-27 באוגוסט 2020 חתם טיסדל על חוזה לעונה אחת בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-12 בפברואר 2021 הבקיע טיסדל את שער הבכורה שלו במועדון, בניצחון 1-0 על הפועל רמת-גן גבעתיים במסגרת המחזור ה-21 בליגה. בסך הכל ערך טיסדל 31 הופעות ליגה במדי המועדון, בהן הבקיע שלושה שערים.

ב-28 ביוני 2021 חתם טיסדל בקוג'אליספור מליגת המשנה הטורקית.

== קריירה בינלאומית ==
ב-15 בנובמבר 2016 ערך טיסדל את הופעת הבכורה שלו בנבחרת ליבריה, בהפסד 1-0 לנבחרת קניה במשחק ידידות. ב-4 בספטמבר 2019 הוא הבקיע את שער הבכורה שלו בנבחרת, בניצחון 3-1 על נבחרת סיירה לאון במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני הפועל פתח תקווה
קטגוריה:כדורגלני קוג'אליספור
קטגוריה:כדורגלני בוטושאן
קטגוריה:כדורגלני נבחרת ליבריה
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים זרים בדרום אפריקה
קטגוריה:ספורטאים זרים בטורקיה
קטגוריה:ספורטאים זרים ברומניה
קטגוריה:ספורטאים זרים באזרבייג'ן
קטגוריה:ליברים שנולדו ב-1998
מליק צ'או

מליק צ'או (בגרמנית: Malick Thiaw; נולד ב-8 באוגוסט 2001 בדיסלדורף שבגרמניה) הוא כדורגלן גרמני המשחק בעמדת הבלם בקבוצת מילאן.

== קריירת מועדונים ==
צ'או גדל במחלקות הנוער של פורטונה דיסלדורף, באייר לברקוזן, בורוסיה מנשנגלדבך, והגיע למחלקת הנוער של שאלקה 04 בשנת 2015.

ב-7 במרץ 2020 ערך צ'או את הופעת הבכורה שלו בקבוצה הבוגרת של המועדון, בתיקו 1-1 נגד הופנהיים במסגרת המחזור ה-25 בבונדסליגה לעונת עונת 2019/2020 בבונדסליגה. בסך הכל ערך צ'או 4 הופעות ליגה במדי המועדון בעונה זו.

בעונת 2020/2021, בסופה ירדה קבוצתו לבונדסליגה השנייה ערך צ'או 19 הופעות ליגה במדי המועדון, והבקיע שער בודד בתיקו 1-1 נגד שטוטגרט במסגרת המחזור השישי.

ב-29 באוגוסט 2022 חתם במילאן, ב-16 באוקטובר 2022 ערך את הופעת הבכורה שלו בסרייה א' שעלה כמחליף בניצחון 1–2 נגד הלאס ורונה.

== קריירה בינלאומית ==
צ'או היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021. במרץ 2023 צ'או זומן לראשונה לנבחרת הבוגרת לקראת משחקי הידידות נגד ו. ב-16 ביוני 2023 ערך את הופעתו הבכורה בנבחרת בהפסד 1-0 ל.

== תארים ==
;נבחרת גרמניה עד גיל 21
* אליפות אירופה עד גיל 21 (1): 2021

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני שאלקה 04
קטגוריה:כדורגלני מילאן
קטגוריה:כדורגלני נבחרת גרמניה
קטגוריה:ספורטאים גרמנים באיטליה
קטגוריה:גרמנים שנולדו ב-2001
יושע ואגנומאן

יושע ממאדו קראבו ואגנומאן (בגרמנית: Josha Mamadou Karaboue Vagnoman; נולד ב-11 בדצמבר 2000 בהמבורג שבגרמניה) הוא כדורגלן גרמני המשחק בעמדת המגן בקבוצת שטוטגרט.

== קריירת מועדונים ==
ואגנומאן גדל במחלקת הנוער של המבורג. ב-10 במרץ 2018 ערך ואגנומאן את הופעת הבכורה שלו בקבוצה הבוגרת של המועדון, בהפסד 0–6 לבאיירן מינכן במסגרת המחזור ה-26 בבונדסליגה לעונת 2017/2018. זו הייתה הופעתו היחידה בעונה זו, בסופה ירד המועדון לבונדסליגה השנייה. בשלוש העונות הראשונות של המועדון בבונדסליגה השנייה ערך ואגנומאן 51 הופעות ליגה, בהן הבקיע שלושה שערים.

ב-9 ביולי 2022 חתם בשטוטגרט.

== קריירה בינלאומית ==
ואגנומאן היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021, וערך ארבע הופעות בטורניר. ב-28 במרץ ערך את הופעתו הבכורה במדי הנבחרת הבוגרת בהפסד 3-2 ל במשחק ידידות.

== תארים ==
;נבחרת גרמניה עד גיל 21
* אליפות אירופה עד גיל 21 (1): 2021

== קישורים חיצוניים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני המבורג
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:גרמנים שנולדו ב-2000
אוסטריה באירוויזיון 1964

אוסטריה באירוויזיון 1964 השתתפה עם השיר "" ("רק למה, למה?"), שבוצע על ידי הזמר האוסטרי אודו יורגנס. זו הייתה השתתפות השמינית של אוסטריה בתחרות הזמר של האירוויזיון.

== לפני האירוויזיון ==
רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1964 לאור, "", שנכתב על ידי יורגנס.

== באירוויזיון ==
ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. בסיום התחרות השיר דורג במקום השישי עם 11 נקודות.

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:מדינות באירוויזיון 1964
קטגוריה:אוסטריה באירוויזיון
יוזף שוראל

יוזף שוּרַאל (בצ'כית: Josef Šural; 30 במאי 1990 – 29 באפריל 2019) היה כדורגלן צ'כי ששיחק בעמדת החלוץ בנבחרת צ'כיה ובמספר קבוצות בצ'כיה ובטורקיה.

== קריירת מועדונים ==
שוראל גדל במחלקת הנוער של זברויובקה ברנו מליגת העל הצ'כית, ושיחק במדי הקבוצה הבוגרת של המועדון במשך שתי עונות, בהן ערך 37 הופעות ליגה והבקיע שני שערים.

בחודש יוני 2021 חתם שוראל על חוזה לשלוש עונות בסלובן ליברץ, גם היא מליגת העל הצ'כית. הוא שיחק במועדון במשך ארבע עונות וחצי, בהן ערך 113 הופעות ליגה והבקיע שלושה שערים. הוא זכה עם המועדון פעם אחת באליפות צ'כיה ופעם אחת בגביע הצ'כי.

ב-13 בינואר 2016 חתם שוראל בספרטה פראג, גם היא מליגת העל הצ'כית. הוא שיחק במועדון במשך שלוש עונות, בהן ערך 67 הופעות ליגה והבקיע 20 שערים.

בחודש ינואר 2019 חתם שוראל באלניהספור מליגת העל הטורקית. ב-17 בינואר הוא ערך את הופעת הבכורה שלו במועדון, בתיקו 0-0 נגד קסימפאשה במסגרת הגביע הטורקי. ב-20 בינואר הוא ערך את הופעת הבכורה שלו בליגה, בניצחון 2-0 על סיוואספור במסגרת המחזור ה-18 לעונת . ב-23 בפברואר הוא הבקיע את שערו היחיד במועדון, בניצחון 3-0 על קסימפאשה במסגרת המחזור ה-23 בליגה. ב-6 באפריל ערך שוראל את הופעתו האחרונה במועדון, משחק הכדורגל האחרון ששיחק לפני מותו, בניצחון 1-0 על בורסאספור במסגרת המחזור ה-27 בליגה. שוראל ערך תשע הופעות ליגה במדי המועדון.

== קריירה בינלאומית ==
ב-15 בנובמבר 2013 ערך שוראל את הופעת הבכורה שלו בנבחרת צ'כיה, בניצחון 2-0 על נבחרת קנדה במשחק ידידות. ב-13 באוקטובר 2015 הוא הבקיע את שערו היחיד במדי הנבחרת, בניצחון 3-2 על נבחרת הולנד במסגרת מוקדמות יורו 2016. שוראל היה חלק מסגל נבחרת צ'כיה בטורניר יורו 2016, ושיחק בכל משחקי שלב הבתים בטורניר, שלאחריהם הודחה נבחרתו. בסך הכל ערך שוראל 20 הופעות במדי נבחרת צ'כיה.

== מותו ==
שוראל נהרג ב-29 באפריל 2019 לאחר שנפצע באורח אנוש כאשר המיניבוס בו נסע עם שישה מחבריו לקבוצה התהפך כחמישה קילומטרים מאלניה. שוראל וחבריו הובהלו לבית החולים מיד לאחר התאונה. שוראל נפצע באורח אנוש, ומותו מפצעיו נקבע זמן קצר לאחר מכן.

== תארים ==
;סלובן ליברץ
* אליפות צ'כיה (1): 2011/2012
* הגביע הצ'כי (1): 2014/2015

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:כדורגלני זברויובקה ברנו
קטגוריה:כדורגלני סלובן ליברץ
קטגוריה:כדורגלני ספרטה פראג
קטגוריה:כדורגלני אלניהספור
קטגוריה:כדורגלני נבחרת צ'כיה
קטגוריה:כדורגלני יורו 2016
קטגוריה:הרוגי תאונות דרכים
קטגוריה:צ'כים שנולדו ב-1990
קטגוריה:צ'כים שנפטרו ב-2019
Sag ihr, ich laß sie grüßen

"Sag ihr, ich laß sie grüßen" (בעברית: "ספר לה ששלחתי את אהבתי") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1965. השיר נכתב והולחן על ידי יורגנס לצד פרנק בולן, ובוצע בשפה הגרמנית.

== על השיר ==
בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "". בדומה לשירי התקופה, הוא בוצע בסגנון בלדת שאנסון. בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה. במרוצת השנים הוקלט גרסאות כיסוי באנגלית, איטלקית וספרדית.

{|
|-
!תרגום לעברית
!המקור הגרמני
|- style="vertical-align: top;"
|
|
|}

== באירוויזיון ==
ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. השיר הגיע למקום הרביעי עם 16 נקודות.

== מיקומי שיא ==

== הערות שוליים ==

קטגוריה:שירי 1965
קטגוריה:סינגלים מ-1965
קטגוריה:שירי אירוויזיון 1965
קטגוריה:שירי אוסטריה באירוויזיון
קטגוריה:שירים בגרמנית
אולוביו אדפמי

אולוביו אדפמי (באנגלית: Olubayo Adefemi; 13 באוגוסט 1985 – 18 באפריל 2011) היה כדורגלן ניגרי ששיחק בעמדת המגן בנבחרת ניגריה ובמספר קבוצות בישראל ובאירופה.

== קריירת מועדונים ==
אדפמי החל את הקריירה המקצוענית שלו במספר קבוצות מקומיות בניגריה. בין השנים 2004–2008 שיחק בישראל, בקבוצות הפועל ירושלים, הפועל תל אביב, הכח עמידר רמת גן והפועל בני לוד. עם הפועל תל אביב הוא זכה בגביע המדינה לעונת 2004/2005. לאחר שעזב את ישראל שיחק בראפיד בוקרשט מרומניה, בריינדורף אלטאך מאוסטריה ובבולון מצרפת. קבוצתו האחרונה הייתה סקודה קסנתי מיוון, במדיה הספיק לערוך לפני מותו 24 הופעות ליגה ולהבקיע שני שערים.

== קריירה בינלאומית ==
אדפמי היה חלק מהסגל הניגרי לטורניר הכדורגל באולימפיאדת בייג'ינג 2008, בה זכתה נבחרתו במדליית כסף.

ב-29 במאי 2009 ערך אדפמי את הופעת הבכורה שלו בנבחרת ניגריה, בתיקו 1-1 נגד נבחרת אירלנד במשחק ידידות. הוא ערך חמש הופעות במדי נבחרת ניגריה.

== מותו ==
אדפמי נהרג ב-18 באפריל 2011 בתאונת דרכים כאשר נהג ברכבו באגנטיה אודוס שליד העיר קוואלה שביוון. הוא היה בדרכו לניגריה על-מנת לסגור עניינים הקשורים בחתונתו.

== תארים ==
;נבחרת ניגריה האולימפית
* מדליית כסף במשחקים האולימפיים (1): אולימפיאדת בייג'ינג (2008)

;הפועל תל אביב
* גביע המדינה (1): 2005/2006

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים ניגרים
קטגוריה:מגני כדורגל ניגרים
קטגוריה:לאגוס: כדורגלנים
קטגוריה:כדורגלני הפועל ירושלים
קטגוריה:כדורגלני הפועל תל אביב
קטגוריה:כדורגלני הכח עמידר רמת גן
קטגוריה:כדורגלני הפועל בני לוד
קטגוריה:כדורגלני ראפיד בוקרשט
קטגוריה:כדורגלני ריינדורף אלטאך
קטגוריה:כדורגלני בולון
קטגוריה:כדורגלני סקודה קסנתי
קטגוריה:כדורגלני נבחרת ניגריה
קטגוריה:כדורגלנים באולימפיאדת בייג'ינג (2008)
קטגוריה:כדורגלנים זרים בישראל
קטגוריה:הרוגי תאונות דרכים ביוון
קטגוריה:ספורטאים ניגרים בישראל
קטגוריה:ספורטאים ניגרים ברומניה
קטגוריה:ספורטאים ניגרים באוסטריה
קטגוריה:ספורטאים ניגרים בצרפת
קטגוריה:ניגרים שנולדו ב-1985
קטגוריה:נפטרים ב-2011
איקר אלברס

איקר אלברס דה אולאטה מולנה (בקטלאנית ובספרדית: Iker Álvarez de Eulate Molné; נולד ב-25 ביולי 2001 באנדורה לה ולה שבאנדורה) הוא כדורגלן אנדורי-ספרדי, המשחק בעמדת השוער בקבוצת ויאריאל ב' מהליגה הספרדית השנייה.

אביו הוא שוער העבר הספרדי שהתאזרח באנדורה וכיום משמש כמאמנה של נבחרת אנדורה, "קולדו" אלברס.

== קריירת מועדונים ==
אלברס נולד באנדורה לה ולה, אנדורה. גדל במחלקות הנוער של מספר מועדונים מהליגות הנמוכות באנדורה ובספרד, ובשנת 2019 הגיע לוויאריאל מהלה ליגה והחל לשחק בקבוצות המילואים שלה, ויאריאל ג' וויאריאל ב'.

== קריירה בינלאומית ==
ב-28 במרץ 2021 ערך אלברס את הופעת הבכורה שלו בנבחרת אנדורה, בהפסד 3-0 לנבחרת פולין במסגרת מוקדמות מונדיאל 2022.

== קישורים חיצוניים ==

קטגוריה:כדורגלנים אנדורים
קטגוריה:שוערי כדורגל אנדורים
קטגוריה:כדורגלני ויאריאל
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ילידי 2001
יושקו גברדיול

יושקו גברדיול (בקרואטית: Joško Gvardiol; נולד ב-23 בינואר 2002 בזאגרב שבקרואטיה) הוא כדורגלן קרואטי המשחק בעמדות הבלם והמגן בקבוצת מנצ'סטר סיטי ובנבחרת קרואטיה.

== קריירת מועדונים ==
גברדיול גדל במחלקת הנוער של דינמו זאגרב מליגת העל הקרואטית. ב-18 באוקטובר 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 2–4 על גוריצה במסגרת המחזור ה-12 בליגה לעונת . ב-2 בנובמבר הוא הבקיע את שער הבכורה שלו במועדון, בניצחון 0–1 על אינטר זפרשיץ' במסגרת המחזור ה-14 בליגה.

ב-28 בספטמבר 2020 חתם גברדיול על חוזה לחמש עונות בר.ב. לייפציג מהבונדסליגה, והושאל בחזרה לדינמו זאגרב עד לסוף העונה. בסך הכל ערך גברדיול 36 הופעות ליגה במדי דינמו זאגרב, בהן הבקיע שלושה שערים.

לקראת עונת 2021/2022 נכלל גברדיול בסגל של ר.ב. לייפציג. ב-20 באוגוסט 2021 הוא ערך את הופעת הבכורה שלו במועדון, בניצחון 0–4 על שטוטגרט במסגרת המחזור השני בליגה. ב-11 בדצמבר 2021 כבש שער בכורה בניצחון 1–4 על בורוסיה מנשנגלדבאך.

ב-5 באוגוסט 2023 חתם גברדיול במנצ'סטר סיטי לחמש שנים. הוא נרכש תמורת 95 מיליון אירו ובכך הפך לשחקן ההגנה היקר בהיסטוריה.

ב-11 לאוגוסט ערך את הופעת הבכורה שלו עבור סיטי במשחק נגד ברנלי כשעלה בדקה ה79' בניצחון 3-0.

== קריירה בינלאומית ==
גברדיול היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

ב-6 ביוני 2021 ערך גברדיול את הופעת הבכורה שלו בנבחרת קרואטיה, כשהחליף את בורנה בארישיץ' בהפסד 0–1 לנבחרת בלגיה במשחק ידידות.

גברדיול היה חלק מסגל הנבחרת לטורניר יורו 2020, וערך ארבע הופעות בטורניר. ב-8 באוקטובר 2021 כבש שער בכורה במדים הלאומיים בניצחון 0–3 על קפריסין במוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== תארים ==
;דינמו זאגרב
* אליפות קרואטיה: 2019/2020, 2020/2021
* הגביע הקרואטי: 2020/2021
* הסופר קאפ הקרואטי: 2019

ר.ב. לייפציג
* הגביע הגרמני: 2021/2022, 2022/2023

==== מנצ'סטר סיטי ====

* הסופר קאפ האירופי: 2023
* הליגה האנגלית:2023/2024

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:מגני כדורגל קרואטים
קטגוריה:כדורגלני דינמו זאגרב
קטגוריה:כדורגלני ר.ב. לייפציג
קטגוריה:כדורגלני מנצ'סטר סיטי
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים קרואטים בגרמניה
קטגוריה:ספורטאים קרואטים באנגליה
קטגוריה:קרואטים שנולדו ב-2002
בית ספאסו

בית ספאסו או בית וטורוב (באנגלית: Spaso House) היא אחוזה היסטורית במרכז מוסקבה, מאז סוף 1933 הושכרה על ידי ממשלת ארצות הברית כמעונו של שגריר ארצות הברית בברית המועצות / רוסיה, האחוזה מוכרת בשמה הלא-רשמי בשפה האנגלית- בית ספאסו. שמה הרשמי הוא בית וטורוב ע"ש תעשיין רוסי ניקולאי וטורוב שהקים את האחוזה. בית ספאסו היא אנדרטה לאדריכלות נאו-קלאסית של התקופה הטרום-מהפכנית<ref>https://ru.usembassy.gov/embassy-consulates/moscow/spaso-house/</ref>.

בית ספאסו ממוקם בסמטת ספאסופסובסקי 10 , ברובע ארבאט, במרכז מוסקבה.

==קישורים חיצוניים==

* 
* 

==הערות שוליים==

קטגוריה:מוסקבה: מבנים
קטגוריה:יחסי ארצות הברית – רוסיה
סקאוגום

סקאוגום היא אחוזה ומקום מגוריהם הרשמי של יורש העצר האקון ואשתו נסיכת הכתר מטה מאריט. האחוזה ממוקמת בעיר אסקר מדרום-מערב לאוסלו, למרגלות הר סקואוגומסאסן .<ref></ref>

== היסטוריה ==
האחוזה הייתה במקור רכוש הכנסייה בתקופת ימי הביניים, ועברה מספר בעלים עד 1909, אז קנה אותה פריץ ודל ירלסברג. כאשר נסיך הכתר אולף ונסיכת הכתר מרתה נישאו בשנת 1929, ודל-ירלסברג מכר אותה לבני הזוג. בשנת 1937 נולד בנם יורש העצר הנסיך האראלד באחוזה.

המבנה בסגנון בקתה שווצרית עוצב על ידי הרמן באקר והושלם בשנת 1891, נשרף בשנת 1930.<ref></ref> האדריכל הנורווגי ארנשטיין ארנברג הוזמן לתכנן מבנה חדש, כולו על יסודות הבניין הישן. הבניין החדש נבנה מאבן כדי להימנע משריפות עתידיות.

=== מלחמת העולם השנייה ===
במהלך הכיבוש הנאצי של נורווגיה, גנרל האס-אס וילהלם רדיס התגורר בסקאוגום תקופה קצרה ואילו יוזף טרבובן, שהיה הרייכסקומיסר של נציבות הרייך נורווגיה מאוחר יותר הפך את האחוזה למעונו הרשמי ביוני 1940. זמן קצר לאחר מותו של היטלר, טרבובן הודח מתפקידו על ידי קרל דניץ והתאבד בבונקר האחוזה ב-8 במאי 1945 כשפוצץ עצמו עם חמישים קילוגרמים של חומר נפץ.<ref></ref>

=== מקום מגוריו של היורש ===
בשנת 1968 נתן המלך אולף החמישי את האחוזה כמתנת חתונה לבנו, נסיך הכתר הארלד (לימים המלך הרלד החמישי) ואשתו נסיכת הכתר סוניה, בעוד המלך עצמו עבר לארמון המלכותי באוסלו. המלך נתן את האחוזה במתנה לבנו יורש העצר האקון ולנסיכת הכתר מטה-מאריט לרגל חתונתם.

שלא כמו הארמון המלכותי באוסלו, סקאוגום נמצא בבעלות פרטית של משפחת המלוכה ולכן אינו פתוח לציבור. כמו כל מעונות המלוכה בנורווגיה, האחוזה מוגנת על ידי השומרים המלכותיים.

== גלריה ==
<gallery>
קובץ:Skaugum 1921.jpg|סקאוגום המקורי לפני השריפה בשנת 1930
קובץ:1385. Kronprinsparets bolig. Skougum, Norge. Flyvefoto - no-nb digifoto 20150629 00002 bldsa PK21842.jpg|מבט מהאוויר של סקאוגום
קובץ:Kongefamilien på Skaugum 1974 (5476890347).jpg|משפחת המלוכה בסקאוגום בביקור של קרל השישה עשר גוסטב, מלך שוודיה בשנת 1974
קובץ:Skaugum.jpg|מבט על סקאוגום מגן האחוזה
קובץ:Skaugum gard.jpg|סקאוגום ממערב
</gallery>

==קישורים חיצוניים==

==הערות שוליים==

קטגוריה:נורווגיה: מבנים
קטגוריה:אירופה: מעונות רשמיים
Walk Me Home

"Walk Me Home" הוא סינגל של הזמרת-יוצרת האמריקאית, פינק. הסינגל נמצא באלבומה השמיני, Hurts 2B Human.<ref></ref> הסינגל הוכרז במהלך ריאיון בתוכנית המופע של אלן דג'נרס ששודרה ב-6 בפברואר 2019. הסינגל יצא כסינגל מוביל של האלבום ב-20 בפברואר 2019, על ידי חברת התקליטים RCA רקורדס.<ref></ref> השיר נכתב על ידי פינק, סקוט האריס ונייט רוס, והופק על ידי פיטר תומאס וקייל מורמן. נכון לספטמבר 2021, הווידאו קליפ של השיא נצפה למעלה מ-115 מיליון פעמים,<ref></ref> ואילו הושמע למעלה מ-311 מיליון פעמים בספוטיפיי.<ref></ref>

== הופעות חיות ==
לאחר שקיבלה את הפרס על תרומה יוצאת דופן למוזיקה בטקס פרסי המוזיקה הבריטית ב-2019, היא ביצעה לראשונה את "Walk Me Home" באותו טקס.

מאוחר יותר, היא הופיעה עם השיר בסיבוב ההופעות שלה, Beautiful Trauma World Tour, לאחר שהחליפה את השיר "I'm Not Dead" עם "Walk Me Home".<ref></ref><ref></ref> ב-22 באפריל 2019, היא ביצעה את השיר בתוכנית המופע של אלן דג'נרס.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×2
|140,000
|-
!ברזיל (Pro-Música Brasil)
|פלטינה
|40,000
|-
!קנדה (Music Canada)
|פלטינה ×2
|160,000
|-
!דנמרק (IFPI Denmark)
|זהב
|45,000
|-
!ניו זילנד (RMNZ)
|זהב
|15,000
|-
!נורווגיה (IFPI Norway)
|זהב
|30,000
|-
!פולין (ZPAV)
|פלטינה
|20,000
|-
!שווייץ (IFPI Switzerland)
|זהב
|10,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה
|1,000,000
|-
! colspan="3" |סטרימינג
|-
!שוודיה (GLF)
|זהב
|4,000,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! scope="row" |ברחבי העולם
| 20 בפברואר 2019
| הורדה דיגיטלית
| rowspan="4" | RCA רקורדס
|<ref name="credits"></ref>
|-
! rowspan="2" scope="row" | ארצות הברית
| 25 בפברואר 2019
| מוזיקה עכשווית למבוגרים
|<ref name="HAC"></ref>
|-
| 5 במרץ 2019
| להיט רדיו עכשווי
|<ref name="CHR"></ref>
|-
! scope="row" |ברחבי העולם
| 8 באפריל 2019
| הורדה דיגיטלית - רמיקס של R3hab
|<ref name="remix"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי פינק
קטגוריה:בלדות משנות ה-2010
קטגוריה:בלדות פולק
קטגוריה:סינגלים בהוצאת RCA רקורדס
Cirsa

סירסה (באנגלית: Cirsa) היא חברה ספרדית המחזיקה ומפעילה בתי קזינו ברחבי העולם.

נכון לשנת 2017 מעסיקה החברה כ-14,000 עובדים, מחזיקה בכ-50,000 מכונות ארקייד, 88 אולמי בינגו ו-212 בתי קזינו.

מטה החברה הראשי נמצא בעיר טראסה, ספרד.

== היסטוריה ==
החברה הוקמה בשנת 1978 תחת השם קומפניה אינטרנסיונאל דה רקרטיבוס (Compañía Internacional de Recreativos S.A) על ידי מנואל לאו הרננדס (Manuel Lao Hernández).

בשנת 1983, החליפה החברה את שמה לסירסה (Cirsa) וכמו כן גם את הלוגו והמיתוג שלה.

בשנת 1985, רכשה החברה את הקזינו הראשון שלה קזינו דה מרבלה (Casino de Marbella), הממוקם בעיר מאלגה, ספרד.

בשנת 1990, החלה החברה להתרחב אל מחוץ לספרד ורכשה בתי קזינו בוונצואלה, הרפובליקה הדומניקנית, ארגנטינה וצ'כיה.

בשנת 1996, קיבלה החברה אישור להפעלה של מכונות קזינו במיסיסיפי, ארצות הברית.

בשנת 1999, קיבלה החברה זיכיון להפעלת הגרלות לוטו בבואנוס איירס ולהקמת בתי קזינו על שתי ספינות בנמל פוארטו מאדרו.

בשנת 2001, הודיעה הנהלת סירסה על הסכם שיתוף פעולה עם תאגיד הבינגו העולם לוטומטיקה (Lottomatica) וחנכו בית קזינו בסטוקהולם שנחשב לגדול ביותר באירופה.

בשנת 2002, נתנה חסות למועדון הכדורגל הארגנטינאי צ'קריטה ג'וניורס.

בשנת 2007, הקימה סירסה את חברת נורטיה (Nortia Corporation) במטרה לקדם השקעות בתחום הנדל"ן, אמנות ותעופה.

בשנת 2012, התחילה לספק שירותי הימורים וירטואליים והייתה לנותנת החסות הראשית של מועדון הכדורגל הספרדי ריאל בטיס.

בשנת 2018, רכשה סירסה את חברות סיארה משינס (Sierra Machines SAC) ואינמוביליארה ראפיד (Inmobiliaria Rapid) מפרו.

בחודש אפריל 2018, הודיעה קבוצת בלקסטון (The Blackstone Group) על רכישת חברת סירסה, תמורת כ-120 מיליון אירו.

בשנת 2019, רכשה את חברת ספורטיום אפואסטס דפורטיבס (Sportium Apuestas Deportivas), תמורת כ-70 מיליון אירו.

== קישורים חיצוניים ==
* 

== הערות שוליים ==

קטגוריה:הימורים
קטגוריה:בתי קזינו
קטגוריה:חיי לילה
קטגוריה:חברות ספרדיות
Get Into It (Yuh)

(בעברית: היכנס/י לזה (יו)) הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her.<ref name=":0"></ref> השיר יצא לאור ב-25 ביוני 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום.<ref name=":0" /> השיר יצא כסינגל רשמי ב-11 במרץ 2022.<ref></ref>

השיר הגיע למקום ה-41 במצעד הבילבורד גלובל 200.<ref></ref>

== רקע וכתיבה ==
"" ספג שבחים ביקורתיים עם יציאתו; מבקרי המוזיקה השוו אותו לשירים של ראפרים כדוגמת ניקי מינאז',<ref name=":1"></ref> ופלייבוי קרטי.<ref></ref> ב-Consequence תיארו את השיר כ"סוחף",<ref></ref> בעוד שב-Clash כינו אותו כ"שובב". ב-DIY ציינו את השיר כגולת הכותרת באלבום והחמיאו לסגנון השירה של דוג'ה קאט.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== וידאו קליפ ==
האודיו הוויזואלי הרשמי של השיר הועלה לערוץ היוטיוב של דוג'ה קאט ב-25 ביוני 2021 וזכה להצלחה רבה כאשר צבר למעלה מ-14 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
!ניו זילנד (RMNZ)<ref></ref>
|זהב
|15,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|25 ביוני 2021
|הזרמת מוזיקה • הורדה דיגיטלית
|קימוסבי • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2022
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי פלטינה כפולה באוסטרליה
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
צ'אכאפולי

צָ'אכָּאפּוּלִי (בגאורגית: ჩაქაფული; באנגלית: Chakapuli) הוא תבשיל בשר הנפוץ במטבח הגאורגי.

התבשיל מורכב מבשר כבש, בצל, עלי טרגון, שזיפי טקמאלי ויין לבן, ואת אלה מבשלים יחד למשך שעה וחצי.

מלבד הגרסה הבשרית, ניתן להכין את התבשיל עם פטריות כתחליף לבשר.

== קישורים חיצוניים ==

* [https://www.mako.co.il/food-recipes/recipes_column-masterchef/Recipe-3fb7d65c7558671026.htm מתכון להכנת צ'אכאפולי], באתר מאקו

== הערות שוליים ==

קטגוריה:מאכלי בשר
קטגוריה:נזיד
קטגוריה:המטבח הגאורגי
קטגוריה:המטבח הסובייטי
קופה אמריקה 1929

נבחרת ארגנטינה, זוכת הקופה אמריקה]]
טורניר אליפות אמריקה הדרומית בכדורגל 1929 בכדורגל (בספרדית: Campeonato Sudamericano de Football 1929) נערך בארגנטינה והיה הטורניר ה-12 של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם הרביעית בתואר לאחר שסיימה במקום הראשון בבית.

לא היו שלבי מוקדמות לטורניר. המדינות המשתתפות היו מחזיקת הגביע והמארחת ארגנטינה, פרגוואי, אורוגוואי ופרו. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ברזיל, צ'ילה ובוליביה פרשו מהטורניר.

הטורניר שבאותה העת היה מדי שנה לא התקיים ב-1928 עקב השתתפותן של הנבחרות ארגנטינה, אורוגוואי וצ'ילה באולימפיאדת הקיץ שנערכה באמסטרדם, הולנד.

== אצטדיונים ==
{| class="wikitable" style="text-align:center"
|-
|rowspan="5"|

!colspan=2|בואנוס איירס
!colspan=1|אבז'אנדה
|-
| אצטדיון גאסומטרו
| אצטדיון אלבאר אי טאגלה
| אצטדיון ליברטדורס דה אמריקה
|-
|<small>
</small>
|<small></small>
|<small></small>
|-
| קיבולת: 75,000
| קיבולת: 40,000
| קיבולת: 57,858
|-
 250px
}

==המשחקים==

----

----

----

----

----

{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|colspan="4"|אורוגוואי:
|-
!width=150| !!width=150|
|-
|שוער ||אנדרס מזלי
|-
|בלם ||חוסה נסאסי (קפטן)
|-
|בלם ||פדרו אריספה
|-
|קשר אחורי ||גילדאון סילבה
|-
|קשר אחורי ||לורנסו פרנדדס
|-
|קשר אחורי ||אלבארו חסטידו
|-
|קיצוני ימני ||קונדואלו פיריז
|-
|קשר התקפי ||הקטור סקארונה
|-
|קשר התקפי ||הקטור קסטרו
|-
|קיצוני שמאלי ||פדרו סאה
|-
|חלוץ מרכזי ||אנטוניו קמפולו
|-
|colspan=3|מאמן:
|-
|colspan=4| אלברטו סופיצ'י
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|ארגנטינה:
|-
!width=150| !!width=150|
|-
|שוער ||אנחל בוסיו
|-
|בלם ||אוסקר טריו
|-
|בלם ||פרננדו פטרנוסטר
|-
|קשר אחורי ||חואן אוואריסטו
|-
|קשר אחורי ||אדולפו זומלזו
|-
|קשר אחורי ||אלברטו צ'יבידיני
|-
|קיצוני ימני ||קרלוס פאוצ'לה
|-
|קשר התקפי ||חואן א. ריבארולה
|-
|קשר התקפי ||מנואל פריירה (קפטן) 
|-
|קיצוני שמאלי ||רוברטו צ'רו
|-
|חלוץ מרכזי ||מריו אוואריסטו 
|-
|colspan=3|מאמנים:
|-
|colspan=4| פרנסיסקו אולסאר
|}
|}

==מלכי השערים==
;5 שערים
* אורליו גונזאלס
;3 שערים
* מנואל פריירה
* דומינגס
* לורנסו פרנדדס
;2 שערים
* מריו אוואריסטו
* אדולפו זומלזו

==קישורים חיצוניים==

* [http://isr.worldfootball.net/spielplan/copa-america-1929-in-argentina-endrunde/0/ נתונים על קופה אמריקה 1929]
*[http://www.rsssf.com/tables/17safull.html קופה אמריקה 1929 בארכיון RSSSF]

קטגוריה:קופה אמריקה
קטגוריה:1929 בספורט
קטגוריה:תחרויות כדורגל בארגנטינה
צ'אנאחי

צָ'אנָאחִי (בגאורגית: ჩანახი) הוא תבשיל בשר הנפוץ במטבח הגאורגי.

התבשיל מורכב מבשר, עגבניות, חצילים ושום, שאותם מבשלים יחד למשך כ-4 שעות וחצי.

== קישורים חיצוניים ==

* [https://www.allrecipes.com/recipe/262627/chanakhi-georgian-lamb-stew/ מתכון להכנת צ'אנאחי], באתר Allrecipes

== הערות שוליים ==

קטגוריה:מאכלי בשר
קטגוריה:המטבח הגאורגי
יוניקלו

יוניקלו (באנגלית: Uniqlo; ביפנית: 株式会社ユニクロ; תעתיק: Kbushiki-gaisha Yunikuro) היא חברה יפנית, המעצבת ומשווקת בגדים.

נכון לשנת 2020, היא מעסיקה החברה כ-30,000 עובדים ומפעילה כ-2,249 חנויות במדינות שונות ברחבי העולם.

מטה החברה הראשי נמצא בעיר טוקיו, יפן.
סניף של החברה בעיר בנגקוק

== היסטוריה ==
החברה הוקמה בשנת 1949 תחת השם Men's Shop OS בעיר אובה, ימגוצ'י, יפן.

בשנת 1988, טדאשי ינאי שינה את שם החברה ליוניקלו (Uniqlo).

בחודש אפריל 1994, הפעילה החברה כ-100 חנויות ברחבי יפן.

בשנת 2001, הפעילה החברה כ-500 חנויות ברחבי יפן.

בשנת 2002, פתחה החברה סניפים בשאנגחאי ובלונדון.

בשנת 2005, פתחה החברה חנויות בניו יורק, צים שא צוי, סיאול ועד לסוף השנה הפעילה החברה כ-700 מכירות והיקף מכירותיה חצה את רף 4 מיליארד דולר.

בשנת 2010, פתחה החברה סניפים במלזיה.

בשנת 2011, פתחה בבנגקוק את הסניף הגדול ביותר של יוניקלו בדרום אסיה.

בשנת 2012, פתחה החברה סניפים בפיליפינים.

בשנת 2013, פתחה החברה סניפים בבנגלדש.

בשנת 2014, פתחה החברה סניפים באוסטרליה, צרפת וגרמניה.

בשנת 2015, פתחה החברה סניפים בבלגיה.

בשנת 2016, פתחה החברה סניפים בספרד.

בשנת 2018, פתחה החברה סניפים בהודו.

== קישורים חיצוניים ==

* 

* 
* 
* 

== הערות שוליים ==

קטגוריה:חברות ביגוד
קטגוריה:תאגידים רב-לאומיים
קטגוריה:חברות יפניות
קטגוריה:חברות אופנה יפניות
אלאר קאריס

אלאר קאריס (באסטונית: Alar Karis; נולד ב-26 במרץ 1958) הוא ביולוג אסטוני המכהן כנשיא אסטוניה מאז אוקטובר 2021.

== ביוגרפיה ==
קאריס נולד בעיר טרטו שבדרום אסטוניה. אביו, הארי קאריס הוא בוטנאי. קאריס עשה את לימודיו האקדמיים באוניברסיטת אסטוניה למדעי החיים וב-1999 הפך לפרופסור באוניברסיטה.

קאריס שימש בעבר כרקטור של אוניברסיטת טרטו בשנים 2007–2012.

באוגוסט 2021 הציע לו ראש הממשלה לשעבר, יורי רטס להתמודד בבחירות הקרובות לנשיאות המדינה<ref></ref>. קאריס החליט לקבל את ההצעה ומיד לאחר מכן המועמדות שלו קיבלה את תמיכתן של שתי מפלגות הקאוליציה, מפלגת הרפורמה ומפלגת המרכז<ref></ref><ref></ref>.

ב-31 באוגוסט 2021 נבחר קאריס לנשיא אסטוניה לאחר שכ-72 קולות של חברי הריגיקוגו (הפרלמנט האסטוני) הצביעו בעד בחירתו<ref></ref>. הוא הושבע לתפקידו ב-11 באוקטובר 2021.

== קישורים חיצוניים ==

== הערות שוליים ==

קטגוריה:נשיאי אסטוניה
קטגוריה:ילידי 1958
אלידז'וני אייני

אלידז'וני אייני (באנגלית: Alijioni Aini; נולד ב-6 באוגוסט 2004 בבוגי חביב שבטג'יקיסטן) הוא כדורגלן טג'יקי המשחק בעמדת הקשר במחלקת הנוער של קרסנודאר ובנבחרת טג'יקיסטן.

== קריירת מועדונים ==
אייני גדל במחלקת הנוער של לוקומוטיב-פאמיר מליגת העל הטג'יקית. בחודש יוני 2021 הצטרף אייני למחלקת הנוער של קרסנודאר מליגת העל הרוסית.

== קריירה בינלאומית ==
ב-25 במרץ 2021 ערך אייני את הופעת הבכורה שלו בנבחרת טג'יקיסטן, כשנכנס כמחליף בניצחון 3-0 על נבחרת מונגוליה במסגרת מוקדמות מונדיאל 2022.

נכלל בסגל נבחרת טג'יקיסטן לטורניר גביע אסיה 2023.

==קישורים חיצוניים==

* [https://www.transfermarkt.com/alidzhoni-ayni/profil/spieler/876655 מידע על השחקן]

== הערות שוליים ==

קטגוריה:כדורגלנים טג'יקים
קטגוריה:קשרי כדורגל טג'יקים
קטגוריה:כדורגלני נבחרת טג'יקיסטן
קטגוריה:כדורגלני גביע אסיה 2023
קטגוריה:ילידי 2004
תנועת לרוש

לינדון לרוש
תנועת לרוש (באנגלית: " LaRouche movement") היא תנועה פוליטית שפועלת במספר מדינות ומטרתה לקדם את רעיונות של לינדון לרוש, מייסד התנועה.

התנועה התארגנה במהלך שנות ה-60 של המאה ה-20 סביב הפעילות הפוליטית של הסטודנטים. למרות שהתבססה על פעילות-שמאל, בהדרגה היא התפתחה לתנועת ימין פוליטי וסממנים של פולחן אישיות.

במהלך שנות ה-70 ושנות ה-80 תומכי המפלגה ניסו להתקדם בבחירות מקדימות של המפלגה הדמוקרטית של ארצות הברית ולינרון לרוש בעצמו השתתף בבחירות לנשיאות ארצות הברית.

בשנת 1988 התנועה וארגונים המסונפים לה הואשמו בהונאה. בשנת 1989 לינדון לרוש נשפט ל-15 שנות מאסר. הוא שוחרר בשנת 1994. לינדון לרוש נפטר בשנת 2019.

בשנת 1979 הליגה נגד השמצה האשימה מספר ארגוני התנועה ופעיליה באנטישמיות. בית משפט של ניו יורק לא קיבל את טענות הליגה.

התנועה מוציאה לאור עיתון יומי ורכשה תחנת רדיו.

לתנועה היו סממני פולחן אישיות של מייסד התנועה. לאחר פטירתו החלו סדקים בין הארגונים השונים שששייכים לתנועה. בפברואר 2021 חלגה זף-לרוש (אלמנתו ובין ראשי התנואה באירופה) ציינה שהפעילות של LaRouche Political Action Committee (בין הארגונים הגדולים של התנועה בארצות הברית) אינם תואמים את הרעיונות של מייסד התנועה.

==מטרות התנועה==
להלן מספר נושאים שתנועה מעוניינת לקדם:
* הפעלה מחדש של חוק גלאס-סטיגל
* חזרה לתקופת הסכם ברטון-וודס
* הקמת נתיב תחבורה אירופה-אסיה על בסיס טכנולוגיית רכבת ריחוף מגנטי
* קידום התיישבות במאדים
* קידום יוזמת ההגנה האסטרטגית
* קידום תחנת כוח גרעינית

==פעילות בארצות הברית==
לינדון לרשו השתתף במערכות בחירות בארצות הברית בשנים 1976–2004. בפעם הראשונה מטעם "מפלגת העבודה של ארצות הברית" וביתר מערכות בחירות הוא ניסה לקבל מועמדות של המפלגה הדמוקרטית של ארצות הברית. בשנת 1988 התנועה הצליחה לקדם מספר פעילים שלה כמועמדים למשרות מקומיות מטעם המפלגה הדמוקרטית אך הם לא זכו בבחירות. בשנת 2010 ו-2012 פעיל התנועה קשה רוג'רס זכה במועמדות לקונגרס מטעם טקסס. הוא לא נבחר.

נציגי התנועה האשימו את הנרי קיסינג'ר בכך שהוא בוגד בארצות הברית ומרגל לטובת ברית המועצות

==פעילות בקנדה==
"מפלגת העבודה בצפון אמריקאית" המסונפת לתנועה השתתפה במספר מערכות בחירות. בשנת 1979 היא זכתה ב-297 קולות. בשנת 1993 המפלגה זכתה ב-7,502 קולות.

==פעילות באירופה==
רוב הפעילות מרוכזת בגרמניה על ידי אשתו של מנהיג התנועה חלגה זף-לרוש שעומדת בראש של BüSo. המפלגה משתתפת באופן קבוע בבחירות אך ללא הצלחה יתרה.

==פרסומים==
*LaRouche, Lyndon, The Power of Reason (1980) (autobiography)
*LaRouche, Lyndon, There Are No Limits to Growth (1983)
*LaRouche, Lyndon, So, You Wish To Learn All About Economics (1984)
*LaRouche, Lyndon, The Power of Reason 1988 (1988)
*LaRouche, Lyndon, The Science of Christian Economy (1991)

== קישורים חיצוניים ==

* [https://www.nytimes.com/2019/02/13/obituaries/lyndon-larouche-dead.html מאמר בניו יורק טיימס]
* [https://www.washingtonpost.com/wp-srv/national/longterm/cult/larouche/main.htm מאמר בוושינגטון פוסט]

==הערות שוליים==

קטגוריה:ארגונים פוליטיים אמריקאיים
מוחמד דראמי

מוחמד דראמי (בדנית: Mohamed Daramy; נולד ב-7 בינואר 2002 בהבידוברה שבדנמרק) הוא כדורגלן דני המשחק בעמדת קשר הכנף בקבוצת סטאד ריימס מליגת העל הצרפתית ובנבחרת דנמרק.

== קריירת מועדונים ==
=== פ.צ. קופנהגן ===
דראמי הגיע אל מחלקת הנוער של פ.צ. קופנהגן מליגת העל הדנית ממחלקת הנוער של הבידוברה. ב-2 בדצמבר 2018 ערך דראמי את הופעת הבכורה שלו בקבוצה הבוגרת של המועדון, בניצחון 6-1 על הורסנס במסגרת המחזור ה-18 בליגה לעונת . ב-31 במרץ 2019 הבקיע את שער הבכורה שלו במועדון, בניצחון 1-0 על אסביירג בליגה. דראמי שיחק בקבוצה הבוגרת של המועדון למעלה משלוש עונות, בהן ערך 74 הופעות ליגה והבקיע 12 שערים. בעונת זכה עם המועדון באליפות דנמרק.

=== אייאקס ===
ב-22 באוגוסט 2021 חתם דראמי באייאקס מליגת העל ההולנדית. ב-11 בספטמבר ערך את הופעת הבכורה שלו במועדון, בניצחון 2-0 על זוולה במסגרת המחזור הרביעי בליגה. ב-18 בספטמבר הבקיע את שער הבכורה שלו במועדון, בניצחון 9-0 על קמבור במסגרת המחזור החמישי בליגה.

== קריירה בינלאומית ==
ב-1 בספטמבר 2021 ערך דראמי את הופעת הבכורה שלו בנבחרת דנמרק, כשנכנס כמחליף בדקה ה-85 בניצחון 2-0 על נבחרת סקוטלנד במסגרת מוקדמות מונדיאל 2022.

== תארים ==
;פ.צ. קופנהגן
* אליפות דנמרק (1): 2018/2019

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:הבידוברה: כדורגלנים
קטגוריה:כדורגלני פ.צ. קופנהגן
קטגוריה:כדורגלני אייאקס
קטגוריה:כדורגלני סטאד ריימס
קטגוריה:כדורגלני נבחרת דנמרק
קטגוריה:ספורטאים דנים בהולנד
קטגוריה:ספורטאים דנים בצרפת
קטגוריה:דנים שנולדו ב-2002
דניאל יוהאנסן

דניאל יוהאנסן (בפארואזית: Daniel Johansen; נולד ב-9 ביולי 1998) הוא כדורגלן פארואזי המשחק בעמדת המגן בקבוצת הבנר בולטפלאג מליגת העל הפארואזית ובנבחרת איי פארו.

== קריירת מועדונים ==
יוהאנסן משחק בקבוצה הבוגרת של הבנר בולטפלאג מליגת העל הפארואזית החל משנת 2015. בשש עונותיו הראשונות במועדון ערך 96 הופעות ליגה, בהן הבקיע שבעה שערים, וזכה בשתי אליפות ובשני גביעים.

== קריירה בינלאומית ==
ב-1 בספטמבר 2021 ערך יוהאנסן את הופעת הבכורה שלו בנבחרת איי פארו, כשנכנס כמחליף בהפסד 4-0 לנבחרת ישראל במסגרת מוקדמות מונדיאל 2022.

== תארים ==
;הבנר בולטפלאג

* אליפות איי פארו (2): 2018, 2020
* הגביע הפארואזי (2): 2019, 2020
* הסופר קאפ הפארואזי (2): 2019, 2021

== קישורים חיצוניים ==

קטגוריה:כדורגלנים פארואזים
קטגוריה:מגני כדורגל פארואזים
קטגוריה:כדורגלני נבחרת איי פארו
קטגוריה:ילידי 1998